open-index/open-wikipedia-markdown huggingface dataset:
New Delhi

Ang **New Delhi** (,  *Naī Dillī*) o **Bagong Delhi** ay ang kabisera ng Indya at isang administratibong distrito ng Pambansang Kabiserang Teritoryo ng Delhi. Luklukan ang Bagong Delhi ng lahat ng tatlong sangay ng pamahalaan ng Indya, ang Rashtrapati Bhavan, Bahay Parlyamento, at ang Korte Suprema ng Indya.

Bagaman kolokyal na kilala bilang *Delhi*, papalit-palit na tinutukoy ito bilang *New Delhi* at *Delhi* upang tukuyin ang *National Capital Territory of Delhi* (NCT), ang mga ito ay ang dalawang magkaibang entidad, na binubuo ng Bagong Delhi ang isang maliit na bahagi ng lungsod ng Delhi. Mas malaking entidad ang Pambansang Rehiyong Kapital na binubuo ng buong NCT kasama ang mga magkadugtong na distrito sa katabing mga estado, kabilang ang Ghaziabad, Noida, Gurgaon at Faridabad.

Nailatag ang pundasyong bato ng Bagong Delhi ni George V noong Delhi Durbar ng 1911. Dinisenyo ito ng mga Britanikong arkitekto na sina Edwin Lutyens at Herbert Baker. Pinasinaya ang bagong kabisera noong Pebrero 13, 1931, ni Birrey at Gobernador-Heneral Irwin.

## Mga sanggunian
Kategorya:Kabisera sa Asya
Kategorya:Mga lungsod sa India
Copenhague

Ang **Copenhague** (Danes: *København*; Ingles: *Copenhagen*) ay ang kabisera at pinakamalaking lungsod sa Dinamarka, na may populasyon sa kabayanan na 1.2 milyon (base sa Enero 2011) at kalakhang populasyon na 1.9 milyon (base sa Abril 2011). Ang Copenhague ay nakalagay sa mga pulo ng Selandia at Amager.

Unang naitala noong ika-11 siglo, ang Copenhague ay naging kabisera ng Dinamarka noong ika-15 siglo. Noon ika-17 siglo, sa ilalim ng pamumuno ni Cristian IV, ito ay naging mahalagang sentrong panrehiyon. Nang matapos ang pang-malawakang Tulay ng Øresund noong 2000, ang Copenhague ay naging sentro ng lalung nagkakalapit na Rehiyon ng Øresund. Sa loob ng rehiyon na ito, ang Copenhague at ang Swekong lungsod ng Malmoe ay tuluyang lumalaki at nagbubuo ng pinag-isang kalakhan.

Ang Copenhague ay isang pangunahing sentro ng kultura, negosyo, midya at agham, ayon sa ilang mga talaang pandaigdig. Ang biyolohiya, impormatika at pagbabarko ay mahahalagang industriya at ang pagsasaliksik at pagpapatupad (*research and development*) ay isang pangunahing bahagi ng ekonomiya ng lungsod. Ang natatanging kinalalagyan nito at ng kaniyang kapaki-pakinabang na mga pasilidad, bukod sa pagkakaroon ng pinakamalaking daungan sa Escandinavia na mapupuntahan sa loob ng 14 minutos sa tren mula sa kabayanan, ay siyang nagdulot sa kaniyang pagiging himpilang panrehiyon at isang madalas na tanggapan ng mga rehiyonal na kompanya at kumbensiyon.

Ang Copenhague ay paulit-ulit na kinikilala bilang isa sa mga lungsod na may pinakamataas na kagandahan sa buhay. Ito rin ay kilala bilang isa sa mga lungsod na maalaga sa kalikasan. Ang tubig sa babaying-dagat ay malinis at maaaring languyan. 36% ng mga mamamayan ay naglalakbay patungong trabaho sa pamamagitan ng bisikleta.

Mula noong pagsalin ng milenio, ang Copenhague ay nagkaroon ng mabilis na pag-unlad panlungsod at pangkultura, at inilalarawan ito bilang isang *boom town*. Ito ay dala rin ng masisigasig na pagpupuhunan sa mga pasilidad pangkultura at isang bagong pangkat ng mga matatagumpay na disenyador, kusinero at arkitektor. Base sa 2010, ang Copenhague is tinala bilang ika-10 pinakamahal-tirahang lungsod sa daigdig ayon sa pahayagang *Forbes*.

## Mga sanggunian 
## Mga kawing panlabas 
* http://www.copenhagenet.dk/ 

Kategorya:Denmark
Kategorya:Kabisera sa Europa
Manama

Ang **Manama** ( '''' Bahrani pronunciation: ) ang kabisera at pinakamalaking lungsod ng Bahrain, na may tinatayang populasyon na 200,000 katao noong 2020. Mahaba ang isang mahalagang sentro ng pangangalakal sa Persian Gulf, ang Manama ay tahanan ng isang magkakaibang populasyon. Pagkatapos ng mga panahon ng Portuges at Persia n kontrol at pagsalakay mula sa mga naghaharing dinastiya ng Saudi Arabia at Oman, itinatag ng Bahrain ang kanyang sarili bilang isang malayang bansa noong 1971 pagkatapos ng isang panahon ng hegemonya ng British.

Bagaman ang kasalukuyang mga kambal na lungsod ng Manama at Muharraq ay lilitaw na itinatag nang sabay-sabay noong dekada 18,  Sumikat si Muharraq dahil sa nagtatanggol na lokasyon nito at sa gayon ay ang kabisera ng Bahrain hanggang 1923. Ang Manama ay naging mercantile capital at naging gateway sa pangunahing Bahrain Island.  Noong ika-20 siglo, ang kayamanan ng langis ng Bahrain ay nakatulong sa mabilis na paglago at noong dekada '80 isang pagsisikap na magkasama pag-iiba-iba pagsisikap na humantong sa pagpapalawak sa iba pang mga industriya at nakatulong baguhin ang Manama sa isang mahalagang hub sa pananalapi sa Gitnang Silangan. Ang Manama ay itinalaga bilang 2012 kabisera ng kultura ng Arab ng Arab League, at isang beta global city ng Globalisasyon at World Cities Research Network sa 2018..

## Etimolohiya 
Ang pangalan ay nagmula sa salitang Arabe salitang المنامة (*al-Manãma*) na nangangahulugang "ang lugar ng kapahingahan" o "ang lugar ng mga pangarap". 

## Kawing Panlabas 
*

Kategorya:Manama
Kategorya:Mga lungsod ng Bahrain
Kategorya:Kabisera sa Asya
Aman

Ang **Aman** (;  '''' ) ay ang kabisera at ang pinakamalaking lungsod sa Jordan at ito ang sento ng bansa sa ekonomiya, politika at kalinangan. May populasyon na 4,007,526, ang Amman ay ang pinakamalaking lungsod sa rehiyon ng Lebante at ang ika-6 na pinakamalaking lungsod sa mundong Arabe.

Ang unang ebidensya ng paninirahan sa Aman ay sa isang Neolitikong lugar na kilala bilang 'Ain Ghazal, kung saan narito ang mga pinakalumang mga estatwang tao na natagpuan, na pinepetsa sa 7250 BC. Noong Panahon ng Bakal, kilala ang lungsod bilang *Amon*, tahanan ng Kaharian ng mga Amonita. Pinangalan itong *Filadelfia* noong mga panahon ng Griyego at Romano nito, at sa wakas, tinawag itong *Aman* noong panahong Islamiko. Sa karamihan ng maaga at gitnang panahong Islamiko (ika-7–ika-14 na dantaon), nagsisilbi itong isang sentro para distrito ng Balqa ng Sirya. Pagkatapos, karamihang abandunado ang lugar hanggang noong huling bahagi ng ika-19 na siglo nang nanirahan ang mga imigranteng Sirkasiyano doon sa pamamagitan ng Imperyong Otomano noong 1878. Naitatag ang unang pambayang konseho noong 1909. na pinamamahalaanan ng Kalakhang Munisipalidad ng Aman na pinamumunuan ng Alkalde nito na si Yousef Shawarbeh. Nakuha ang pangalan ng mga lugar sa Aman mula sa alinman sa burol (Jabal) o sa lambak na kanilang nasasakop, tulad ng Jabal Lweibdeh at Wadi Abdoun.

Tinatayang na sa dalawang milyon ang bumusita sa Aman noong 2014, na ginawa itong ika-93 na lungsod na pinakabinibisita sa mundo at ikalima na pinakabinibisitang lungsod na Arabe. Medyo mabilis ang paglago ng ekonomiya, at nakaranggo ito bilang isang Beta− pandaigdigang lungsod ng *Globalization and World Cities Research Network*. Bukod dito, ipinangalan ito bilang isa sa mga pinakamagaling na lungsod sa Gitnang Silangan at Hilagang Aprika ayon sa mga kadahilanang ekonomiko, paggawa, pangkalikasan, at sosyo-kultural. Pinakasikat ang lungsod bilang lokasyon sa mundong Arabe para sa mga korporasyong multinasyunal upang itayo ang kanilang pangrehiyon na tanggapan, sa tabi Doha at nasa likod lamang ng Dubai. Inaasahan na ang tatlong lungsod na ito ay lalago upang maging sentro ng mga aktibidad ng mga korporasyong multinasyunal sa rehiyon.
## Mga sanggunian
Kategorya:Kabisera sa Asya
Kategorya:Jordan
Katmandu

Ang **Kathmandu** ay ang kabisera ng bansang Nepal.

Kathmandu Durbar Square, Maju Dega, Stairs, Nepal.jpg
Kathmandu, Nepal, Kaathe Swyambhu, Pigeon.jpg
Kathmandu, Nepal, Kaathe Swayambhu Stupa.jpg
Kathmandu, Nepal, Thamel buildings.jpg
Swayambhu 2, Kathmandu, Nepal.jpg
Boudhanath Stupa 2, Kathmandu, Nepal.jpg
Kathmandu-Durbar Square-42-Mahavishnu-Kal Bhairav-Minitempel-Tauben-2013-gje.jpg
Kathmandu-Kal Bhairav-16-abends-2007-gje.jpg
Kathmandu-Menschen-36-Durbar Square-Jagannath-Paar-2007-gje.jpg
Kathmandu-Hanuman Dhoka-Nasal Chowk-16-Pancamukhi Hanuman Mandir-2013-gje.jpg
Kathmandu-Kel Tole-10-Taschen-2013-gje.jpg
Kathmandu-Janbahal-44-Gewuerzhaendlerin-2015-gje.jpg
Kathmandu-Strassenhandel-84-Obsthaendler-Fahrrad-2014-gje.jpg
Kathmandu-Laden-30-Altstadt-Fahrradrikschas-Laden-2007-gje.jpg

Kategorya:Kabisera sa Asya
Ang Haya

**Ang Haya** (Olandes: *Den Haag*; Ingles: *The Hague*) ay ang pangatlong pinakamalaking lungsod sa Olanda, kasunod ng Amsterdam at Rotterdam, na may populasyong 485,818 (1.0 milyon kasama ang mga karatig-pook), at may sukat na kulang-kulang 100 km2. Ito ay matatagpuan sa kanlurang bahagi ng bansa, sa lalawigan ng Timog Olanda, at siya ring kabisera nito. Kasama ng Amsterdam, Rotterdam, Utrecht at Almere, Ang Haya ay bahagi Kalakhang Randstad na umaabot sa populasyong 6.6 milyong katao.

Ang The Hague ay ang himpilan ng pamahalaang Olandes at ng hukumang pangkaharian (ngunit ito ay hindi kabisera ng Olanda, isang katangiang ibinukod ng Saligang Batas para sa Amsterdam). Si Reynang Beatriz ng Olanda ay nakatira at naghahanapbuhay sa Haya. Lahat ng mga dayuhang embahada at mga sangay ng pamahalaan ay matatagpuan sa lungsod na ito, pati na rin sa *Hoge Raad der Nederlanden* ("Kataas-taasang Hukuman ng Olanda"), *Raad van State* ("Konsilyo ng Estado") atbp.

Ang The Hague rin ang *de facto* na kabisera ng Mga Nagkakaisang Bansa, at sa gayon dito matatagpuan ang Pandaigdigang Hukuman ng Katarungan.

## Mga sanggunian
Kaurian:Mga lungsod ng Netherlands
Amsterdam

Ang **Amsterdam** (bigkas: *AMS-ter-dam*) ay ang kabisera at pinakamalaking lungsod sa Olanda. Ang kasalukuyang tungkulin ng Amsterdam bilang kabisera ng Kaharian ng Olanda ay pinangangasiwaan ng saligang-batas ng 24 Agosto 1815 at mga kasunod nito. Ang Amsterdam ay may populasyon na 780,152 sa loob ng pinaka-lungsod, 1.2 milyon kung kasama ang mga karatig-pook at 2.1 milyon naman sa buong kalakhan. Ang lungsod ay nasa lalawigan ng Hilagang Olanda sa bandang kanluran ng bansa. Kinalalagyan nito ang hilagang bahagi ng Randstad, and ika-anim na pinakamataong kalakhan sa Europa, na may populasyon na 8.1 milyon ayon sa ilang mga pagtataya.

Ang pangalan nito ay kinuha mula sa *Amstelredamme*, na nagsasabi ng pinagmulan ng lungsod: isang *dam* ("pang-harang") sa Ilog Amstel. Tinirahan habang isang maliit na bayang palaisdaan noong kahulihan ng ika-12 siglo, ang Amsterdam ay naging isa sa pinakamahalagang daungan sa daigdig noong Ginintuang Panahon ng mga Olandes, na dala ng pag-unlad sa kalakalan. Noong mga panahong iyon, ang lungsod ay nangunguna pagdating sa pinansiya at mga dyamantes. Noong ika-19 at ika-20 siglo, lalong lumawak ang lungsod, at maraming bagong mga pamayanan at karatig-pook ang naitaguyod. Ang mga daang-tubig (Inggles: *canal*; Olandes: *Grachtengordel*) na ginawa noong ika-17 siglo ay idinagdag sa UNESCO *World Heritage List* noong Julyo 2010.

## Mga sanggunian 
## Mga kawing panlabas 
* **I am**sterdam - Gabay Panturista para sa Amsterdam
* Pahina ng UNESCO tungkol sa mga daang-tubig ng Amsterdam

Kategorya:Mga lungsod ng Netherlands
Kategorya:Kabisera sa Europa
Pyongyang

Ang **Pyongyang** ay ang kabisera at pinakamalaking lungsod ng bansang Hilagang Korea.

## Mga sanggunian
Kategorya:Pyongyang
Oslo

Ang **Oslo** ay isang bayan at gayun din ang siyang kabisera at pinakamataong lungsod sa Norwega. bilang isang bayan (*formannskapsdistrikt*), ito ay itinatag noong 1 Enero 1838. Itinaguyod noong bandang 1048 ni Haring Harald III ng Norwega, ang karamihan sa lungsod ay nawasak matapos ng isang sunog noong 1624. Ang lungsod ay inilipat ng lugar sa ilalim ng hari ng Dinamarka-Norwega na si Cristian IV. Ito ay itinayo nang mas malapit sa Moog ng Akershus, bilang **Cristiania**. Noong 1925, binawi ng lungsod ang dati nitong pangalang Norwego, Olso. Ang diocesis ng Oslo ay isa sa limang dating diocesis ng Norwega, na naitatag noong pang bandang 1070.

Ang Oslo ay ang sentrong pangkultura, pang-agham, pang-ekonomiya at pampamahalaan ng Norwega. Ang lungsod ay himpilan din ng kalakalang Norwego, pagbabangko, industriya at pagbabarko. Ito ay isang mahalagang sentro para sa mga industriya at kalakalang pandagat sa Europa. Ang lungsod ay kinalalagyan ng maraming mga kompanyang may kinalaman sa kalakalang pandagat at pagbabarko. Ang Oslo ay isang *pilot city* sa programang *intercultural cities* ng Konsilyo ng Europa at ng Komisyong Europeo.

Ang Oslo ay itinuturing na isang *global city* at binansagang *Beta World City* sa mga pagsusuring isinagawa ng *Globalization and World Cities Study Group and Network* noong 2008. Sa loob ng ilang nakalipas na taon, ang Oslo ay nakalista bilang isa sa mga mahal-tirahang lungsod sa daigdig, kasama ng ilang mga lungsod tulad ng Zurich, Ginebra, Copenhague, Paris at Tokyo. Subalit noong 2009, nabawing muli ng Oslo ang karangalan nito bilang ang pinakamahal-tirahang lungsod sa daigdig.

Base sa 2010, ang kalakhang Oslo ay may populasyong 1.4 milyon, na kung saan 912,046 ay nakatira sa magkakadikit na mga karatig-bayan. Ang populasyon ay kasalukuyang dumarami sa hakbang na 1.64% taun-taon, at dahil dito ay siyang pinakamabilis-lumaking lungsod sa Europa. Ang paglaking ito ay dulot ng inmigrasyon, dahil ang populasyong Norwego ay kumakaunti. Ang sukat ng mga dayo sa populasyon ng pinaka-lungsod ay ngayon umaabot sa mahigit sa 25% ng pangkalahatan ng lungsod.

## Mga sanggunian
Kategorya:Noruwega
Kategorya:Kabisera sa Europa
Muscat

Ang **Muscat** (,  ) ay ang kabisera at pinakamalking lungsod ng Oman. Dito nakapuwesto ang Gobernasyon ng Muscat. Sang-ayon sa *National Centre for Statistics and Information* (NCSI), ang kabuuang populasyon ng Gobernasyon ng Muscat ay 1.4 milyon noong Setyembre 2018. Tinatayang sumusukat ang kalakhang lugar nito sa . Kilala noon pang unang bahagi ng unang siglo CE bilang isang mahalagang puwerto pangkalakalan sa pagitan ng kanluran at ng silangan, pinamunuan ang Muscat ng iba't ibang katutubong tribo at gayun din ng mga banyagang kapangyarihan tulad ng mga Persyano, ang Imperyong Portuges, Unyong Iberiko at Imperyong Otoman noong sa mga iba't ibang punto ng kasaysayan nito. Noong ika-18 siglo, naging isang panrehiyong kapangyarihang militar ito at lumawak ang impluwensya na aabot ang layo hanggang Silangang Aprika at Zanzibar. 

## Mga sanggunian
Kategorya:Kabisera sa Asya
Vientian

Ang **Vientiane** ( , ; , , ) ay ang kabisera at ang pinakamalaking lungsod ng Laos, sa mga pampang ng Ilog Mekong malapit sa hangganan sa Thailand. Naging kabisera ang Vientiane noong  1573 hinggil sa takot ng isang pagsasakop ng Burma ngunit sa kalaunan ay ninakawan at pagkatapos winasak hanggang lupa noong 1827&nbsp;ng mga Siames (Thai). Dating administratibong kabisera ang Vientiane noong panahon ng pamumuno ng mga Pranses at, dahil sa kamakailang paglago ng ekonomiya, naging ekonomikong sentro ito ng Laos. May populasyon na 820,000 ito ayon sa senso noong 2015.

Kilala ang Vientiane bilang tahanan ng mahalagang pambansang bantayog sa Laos: That Luang, na kilala bilang simbolo ng Laos at ikono ng Budismo sa Laos. Ang ibang mahahalagang templong Budista ay matatagpuan din doon, tulad ng Haw Phra Kaew, na dating nakalagay ang Esmeraldang Buddha.

Noong Disyembre 2009, naging punong-abala ang lungsod para sa Ika-25 Palaro ng Timog Silangang Asya, na pinagdiriwang ang 50 taon ng Palaro ng Timog Silangang Asya.

## Mga sanggunian
Kategorya:Kabisera sa Asya
Port Moresby

Ang **Port Moresby** (; Tok Pisin: *Pot Mosbi*), tintukoy din bilang **Lungsod ng Pom** o pinapayak sa **Moresby**, ay ang kabisera at ang pinakamalaking lungsod ng Papua New Guinea at pinakamalaking lungsod sa Timog Pasipiko sa labas ng Australya at Bagong Zealand. Matatagpuan ito sa pampang ng Gulpo ng Papua, sa timog-kanlurang baybayin ng Tangway ng Papua sa Bagong Guinea. Umusbong ang lungsod bilang sentro ng kalakaran sa ikalawang bahagi ng ika-19 na dantaon. Noong Ikalawang Digmaang Pandaigdig, ito ang pangunahing layon para sakupin ng puwersa ng Imperyal na Hapon noong 1942&ndash;43 bilang isang yugto ng pahahanda at baseng panghihimpawid upang tanggalin ang Australya mula sa Timog-silangang Asya at sa mga Amerika.

Noong 2020, mayroon itong isang populasyon na 383,000. Ang lugar kung saan tinatag ang lungsod ay pinanirahan ng mga taong Motu-Koitabu sa mga nagdaang siglo. Si Kapitan John Moresby ng Hukbong-Dagat na Royal ang unang Briton na nakita ang pook noong 1973. Ipinangalan ang lugar bilang pagpaparangal sa kanyang ama, ang Almirante ng Armada na si Sir Fairfax Moresby.

Bagaman napapaligiran ang Port Moresby ng Gitnang Lalawigan, na kung saan ito rin ang kabisera, hindi ito bahagi ng lalawigan na iyon subalit binubuo ito ng **Pambansang Distritong Kabisera**. Kinakatawan ng mga tradisyunal na mga may-ari ng lupa, ang mga Motu at Koitabu, ng Kapulungan ng Motu Koita.

Naging punong-abala ang Port Moresby ng pagpupulong ng APEC noong Nobyembre 2018. Bagaman, may mga pag-alala tungkol sa seguridad, hinggil sa repustasyon ng kapital sa marahas na krimen.
## Mga sanggunian
Kategorya:Kabisera sa Oceania
Varsovia

Ang **Varsovia** o **Barsobya** (Polako: *Warszawa*; Ingles: *Warsaw*) ay ang kabisera ng bansang Polonya. Ito ay matatagpuan sa gilid ng Ilog Bistula na kulang-kulang na 260&nbsp;km mula sa Dagat Baltiko at 300&nbsp;km mula sa Kabundukang Karpatos. Ang populasyon nito noong Hunyo 2010 ay tinatayang 1.7 milyon at sa kalakhan naman nito ay humigit-kumulang na 2.6 milyong katao. Ang Varsovia ay siyang ika-9 pinakamalaking lungsod sa Europa ayon sa populasyon.

Ang Varsovia ay kilala bilang isang *Phoenix City* ("muling nagbangon o nabuhay") dahil ito ay nakabawi mula sa malawakang pagkakawasak dito noong Ikalawang Digmaang Pandaigdig (na kung kailan 80% sa mga gusali nito ay nawasak), at unti-unting itinaguyod ng mga mamamayang Polako.

## Tignan din 
*Kasunduan ng Varsovia
*Kumbensiyon ng Varsovia
*Paliparang Chopin ng Warsaw

## Sipian 
### Biblyograpya 
### Talababa 
Kategorya:Kabisera sa Europa
Kategorya:Mga lungsod ng Polonya
Asuncion

Ang **Asunción** (, , ) ay ang kabisera at ang pinakamalaking lungsod ng Paraguay. Matatagpuan sa kaliwang pampang ng Ilog Paraguay, halos pinagtatagpo ang ilog na ito sa Ilog Pilcomayo, sa lupalop ng Timog Amerika. Hinihiwalay ng Ilog Paraguay at ang Look ng Asunción sa hilagang-kanluran ang lungsod mula sa Rehiyong Oksidental ng Paraguay at Arhentina sa timog na bahagi ng lungsod. Pinapalibot ang natitirang bahagi ng lungsod ng Gitnang Departamento.

Isang awtonomong kabiserang distrito ang lungsod, na hindi bahagi ng kahit anong departamento. Tinatawag na *Gran Asunción* ang kalakahang lugar, na kinabibilangan ng San Lorenzo, Fernando de la Mora, Lambaré, Luque, Mariano Roque Alonso, Ñemby, San Antonio, Limpio, Capiatá at Villa Elisa, na bahagi ng Gitnang Departamento. Umaabot sa mga dalawang milyon ang mga naninirahan sa kalakhang lugar ng Asunción. Nakalista ang munisipalidad ng Asunción sa Palitan ng Sapi (o *Stock*) ng Asunción bilang MUA.

Isa ang Asunción sa pinakamatandang lungsod sa Timog Amerika at ang pinakamahabang patuloy na tinitirhan na lugar sa Palanggana ng Rio de la Plata; sa kadahilanang ito, nakilala ito bilang "ang Ina ng mga Lungsod." Mula Asunción, ang mga ekspedisyong kolonyal ay umalis upang maghanap ng ibang lugnsod, kabilang ang ikalawang pagkakatatag ng Buenos Aires at ibang mahahalagang lungsod ng Villarrica, Corrientes, Santa Fe at Santa Cruz de la Sierra.
## Mga sanggunian
Kategorya:Kabisera sa Timog Amerika
Dublin

Ang **Dublin** (Irlandes: Baile Átha Cliath} ay ang kabisera at ang pinakamalaking lungsod ng Irlanda. Matatagpuan sa isang look sa silangang baybayin, sa bunganga ng Ilog Liffey, ito ay nasa loob ng lalawigan ng Leinster. Ang hangganan nito sa timog ay ang mga Bulubunduking Dublin, isang bahagi ng Bulubunduking Wicklow. Mayroon itong urbanong populasyon na 1,173,179, habang ang populasyon ng Rehiyon ng Dublin (dating Kondado ng Dublin) ay 1,347,359 noong 2016. Ang populasyon ng Kalakhang Lugar ng Dublin ay 1,904,806 noong senso ng 2016.

Mayroon pagtatalong pang-arkeolohiya tungkol sa tumpak na pagkakatatag ng Dublin kung ito ba ay itinatag ng mga Gael sa o bago noong ika-7 dantaon AD. Kalaunang lumawak bilang isang panirahang Viking, ang Kaharian ng Dublin, naging prinsipal na panirahan ang lungsod ng Irlanda pagkatapos ng pananakop ng Norman.

## Mga sanggunian
Kategorya:Irlanda
Kategorya:Kabisera sa Europa
Mosku

Ang **Mosku** ay ang kabisera at pinakamalaking lungsod ng Rusya. Ang lungsod ay isang mahalagang sentrong pampolitika, pang-ekonomiya, pangkultura, pang-agham, panrelihiyon, pansalapian, pang-edukasyon at pantranportasyon ng Rusya at ng kontinente. Ang Mosku ay ang pinaka-hilagang lungsod sa daigdig sa mga may populasyong higit sa 10 milyon, pinakamataong lungsod na nasa kontinente ng Europa at ang ika-anim na pinakamalaking lungsod sa daigdig. Ang populasyon nito, ayon sa simula ng mga resulta ng bilangan ng 2010, ay 11,514,300. Ayon sa *Forbes 2011*, ang Mosku ay mayroong 79 bilyonaryo, at siyang pumalit sa Nueva York bilang lungsod na may pinakamaraming bilyonaryo.

Ang Mosku ay matatagpuan sa ilog Moscova sa Gitnang Distritong Pederal ng Europeong Rusya. Sa pagdaan ng kasaysayan nito, ang lungsod ay nagsilbing kabisera ng mga nagsilipasang mga bansa, mula sa Dakilang Dukado ng Mosku at sa sumunod na Zarato ng Rusya hanggang sa Unyong Sobyet. Ang Mosku ay ang kinalalagyan ng Kremlin, isang moog na sa ngayon ay siyang tahanan ng Rusong Presidente at ng sangay-tagapagpatupad ng Pamahalaan ng Rusya. Ang Kremlin ay isa sa ilang mga *World Heritage Site* sa lungsod. Ang dalawang pangkat ng Rusong parlamento (ang Duma ng Estado at ang Konsilyo ng Pederasyon) ay nakaupo rin sa Mosku.

Ang lungsod ay sinerserbisyuhan ng malawakang sistemang pantransportasyon, na kasama ang apat na paliparang pandaigdig, siyam na estasyon ng "malayuang" tren at ang *Moscow Metro*, pangalawa lamang sa Tokyo pagdating sa dami ng sumasakay at kilala bilang isa sa mga palatandaan ng lungsod dahil sa iba't ibang disenyo ng 182 estasyon nito.

Sa paglipas ng panahon, ang Mosku ay binansagan ng ilang mga palayaw, na ang karamihan ay tumutukoy sa laki nito at katayuan sa loob ng bansa: Ang Pangatlong Roma (Третий Рим), Putimbato (Белокаменная), Ang Unang Trono (Первопрестольная), Ang Apatnapung Apatnapu (Сорок Сороков).

Ang tawag sa mga taga-Mosku ay *Muscovita*.

## Sanggunian 
## Mga kawing panlabas 
* 
* Moscow Railway Museum Rizhsky Rail Terminal / Rizhskaya
* Lenin's Funeral Train Museum at Paveletsky Rail Terminal
* Moscow Russia Insider's Guide 

### Opisyal na websayt 
* Moscow.ru - Official Moscow Site  , , , , 
* Committee for Tourism of Moscow City Government
* Official Moscow Administration Site  
* Official Site of Moscow Subway ,
Bukarest

Ang **Bucarest** ( ,  ;  ) ay ang kabisera at ang pinakamalaking lungsod sa Rumanya, gayon din ang sentro ng kalinangan, industriya at pananalapi. Matatagpuan ito sa timog-silangan ng bansa, sa pampang ng Ilog Dâmbovița , mababa sa  hilaga ng Ilog Danube at ang hangganan nito sa Bulgarya.

Unang nabanggit ang Bucharest sa mga dokumento noong 1459. Naging kabisera ito ng Rumanya noong 1862 at ito ang sentro ng Rumanya para sa midya, kultura, at sining. Halo ang arkitektura nito ng makasayayan (Neoklasiko at Art Nouveau), interbellum (Bauhaus, at Art Deco), panahong komunista at makabago. Noong panahon ng dalawang Digmaang Pandaigdig, ang elegante ng arkitektura ng lungsod at pagiging sopistikado ng elitista ay nag-ani sa Bucharest ng palayaw na 'Paris ng Silangan' () o 'Maliit na Paris' (). Bagaman ang mga gusali at distrito sa makasaysayang lungsod ay labis na nawasak ng digmaan, o lindol at kahit sistemisasyong programa ni Nicolae Ceaușescu, na maraming naligtas ay ikinumpuni. Sa kamakailang taon, nakaranas ang lungsod ng isang pag-unlad sa ekononiya at kultura. Ito ang isa sa mga mabilis na lumagong mataas-na-teknolohiyang lungsod sa Europa, sang-ayon sa Financial Times, CBRE, TechCrunch, at iba pa.

## Mga sanggunian
Kategorya:Kabisera sa Europa
Damasco

Ang **Damasco** o **Damascus** ang kabisera ng bansang Syria. Ito ay kilala sa Syria bilang *ash-Sham* ( ''*) at pinalayawang *Lungsod ng Jasmine* ( *''). Ang Damasco ang isa sa mga pinakamatandang lungsod na tinitirhan ng tao. Ito ay may populasyon na 1,711,000 katao (2009).

Ito ay unang tinirhan noong ikalawang milenyo BCE. Ito ay nahirang na kabisera ng Kalipatong Umayyad mula 661 CE hanggang 750 CE. Pagkatapos manalo ng Dinastiyang Abassid, ang kalipato ay inilipat sa Baghdad.

## Mga sanggunian
Kategorya:Kabisera sa Asya
Kategorya:Mga lungsod ng Syria
Kategorya:Archaeological site
Bern

Ang **Bern**  ( ;  ;  ;  ) ay ang de facto na kabisera ng Suwisa, tinutukoy ng mga Suwiso bilang kanilang "pederal na lungsod", na sa , , at . May isang populasyon na mga 144,000 (noong 2020), ang Bern ay ang ika-limang pinakamataong lungsod sa Switzerland. Ang pagsama-sama ng Bern, na kabilang ang 36 munisipalidad ay may isang populasyon na 406,900 noong 2014. Mayroon naman na 660,000 populasyon ang kalakhang lugar noong 2000. 

Ang Suwiso na may uring Pamantayang Aleman ang opisyal na wika sa Bern, subalit ang pinakasasalitang wika ay ang Alemanikong Suwiso Alemang diyalekto, ang Berneseng Aleman.

Nonong 1983,  ang makasaysayang lumang bayan (sa ) sa sentro ng Bern ay naging issang Pandaigdigang Pamanang Pook ng UNESCO.

## Mga pananda
## Mga sanggunian
Kaurian:Switzerland
Kaurian:Kabisera sa Europa
Belgrado

Ang **Belgrado** ay ang kabisera at pinakamalaking lungsod sa Serbiya. Matatagpuan ito sa pagtatagpo ng mga ilog ng Sava at Danube at sa sangang-daan ng Kapatagan ng Panonika at Tangway ng Balkanika. Halos nasa 1.7&nbsp;milyong tao ang nakatira sa administratibong hangganan ng Lungsod ng Belgrado, isang sangkapat ng kabuuang populasyon ng Serbia.

Isa ang Belgrado sa pinakamatandang patuloy na tinitirhan na lungsod sa Europa at sa sanlibutan. Isa sa mga mahalagang kalinangan sa Europa bago ang kasaysayan, ang kulturang Vinča, ay nagbago sa loob ng pook ng Belgrade noong ika-6 na milenyo BC. Noong anteguwedad, nanirahan ang mga Trako-Dasyo sa rehiyon at, pagkatapos ng 279 BC, nanirahan ang mga Selta sa lungsod, at pinangalan itong *Singidūn*. Nasakop ito ng mga Romano sa ilalim ng pamumuno ni Augusto at ginawaran ng Romanong karapatan sa lungsod noong kalagitnaan ng ika-2 dantaon. Nanirahan ang mga Eslabo dito noong dekada 520, at nagbago ng paghawak dito sa pagitan ng Imperyong Bisantino, Imperyong Franco, Imperyong Bulgaro at ang Kaharian ng Unggaryo bago ito naging luklukan ng hari ng Serbia na si Stefan Dragutin noong 1284. Nagsilbi ang Belgrado bilang kabisera ng Serbiyong *Despotate* noong paghahari ni Stefan Lazarević, at pagkatapos, ibinalik ng kanya kahalili na si Đurađ Branković sa Unggaryong hari noong 1427. Ang pagkalembang ng mga kampana tuwing tanghali bilang suporta sa sandatahang Unggaryo laban sa Imperyong Otomano noong pagkubkob ng 1456 ay nanatiling isang malawak na tradisyon sa simbahan hanggang sa ngayon. Noong 1521, sinakop ang Belgrado ng mga Otomano at naging luklukan ng Sanjak ng Smederevo. Madalas na naipapasa ito mula pamumunong Otomano tungong pamumunong Habsburg, na nakita ang pagkawasak ng karamihan ng lungsod noong digmaang Austro-Gipsy. 

## Mga sanggunian
Kategorya:Kabisera sa Europa
Estokolmo

Ang **Estokolmo** (Suweko at Ingles: *Stockholm*) ay ang kabisera at pinakamalaking lungsod ng Suwesya at bumubuo ng pinakamataong kalakhan sa Escandinavia. Ito ang himpilan ng pamahalaang Sweko, ang Riksdag (parlamento), at ang tinitirhan ng monarkong Sweko at gayun din ng punong ministro. Mula noong 1980, ang monarko ay naninirahan sa Palasyo ng Drottningholm sa labas ng Estokolmo at ginagamit ang Palasyo Real ng Estokolmo bilang kaniyang tanggapan at opisyal na tahanan. Base sa 2010, ang kalakhang Estokolmo ay tinitirhan ng humigit-kumulang sa 22% ng populasyon ng Swesya. Ang Estokolmo ay siyang pinakamataong lungsod sa Swesya, na may populasyong 851,155 sa mismong lungsod (2010), 1.37 milyon sa mga karatig-pook (2010) at bandang 2.1 milyon naman sa 6,519&nbsp;km-kw (2,517.00&nbsp;mi-kw) kalakhan.

Itinaguyod noong 1250, ang Estokolmo ay magmula noon pang isa sa mga sentrong pangkultura, pangmedya, pampolitika at pang-ekonomiya ng Swesya. Ang magandang kinalalagyan nito sa 14 pulo sa timog-gitnang baybay ng Swesya sa bibig ng Lawa ng Mälaren, sa tabi ng Kapuluan ng Estokolmo, ay may kahalagahan noon pa man. Ang Estokolmo ay hinahalal ng GaWC bilang isang *global city*, na may kauriang *Alpha-*. Sa *2008 Global Cities Index*, ang Estokolmo ay nakalista bilang ika-24 sa daigdig, ika-10 sa Europa at unang-una sa Escandinavia. Ang Estokolmo ay kilala sa kagandahan, mga gusali at arkitektura, sagana at malinis na tubig, at sa maraming mga parke nito. Ito ay kadalasan tinaguriang *Venecia ng Hilaga*.

## Tingnan din 
* Lalawigan ng Estokolmo

## Mga sanggunian 
Kategorya:Mga lungsod sa Suwesya
Kategorya:Kabisera sa Europa
Washington, D.C.

Ang **Washington, D.C.** ay isang lungsod at kabisera ng Estados Unidos. Ito ay matatagpuan sa Distrito ng Columbia. Ito ay napangangalan kay George Washington, ang ika-1 Pangulo ng Estados Unidos mula 1789 hanggang 1798.

## Mga sanggunian
Kategorya:Mga lungsod ng Estados Unidos
Kategorya:Estados Unidos
Kategorya:Kabisera sa Hilagang Amerika
Kyiv

Ang **Kyiv** ay ang kabisera at pinakamalaking lungsod ng Ukranya. Matatagpuan ito sa gitnang-hilaga ng bansa katabi ng Ilog Dnieper. Noong 1 Enero 2021, ang populasyon nito ay 2,962,180, at itinalaga ito bilang ang ikapitong pinakamataong lungsod sa Europa. 

## Mga sanggunian
Kategorya:Mga lungsod sa Ukraine
Kategorya:Kabisera sa Europa
Ereban

Ang **Ereban** (Armenyo: Երևան) ay ang kabisera at pinakamalaking lungsod ng bansang Armenya, at isa sa mga lugar sa mundo na may pinakamatandang lungsod na may katunayan ng pamamalaging pantao.  Nakapuwesto ito sa pampang ng Ilog Hrazdan, at ito ang sentrong pampangasiwaan, pang-ekonomiya at pangkultura ng bansa.  Nagsilbi ito bilang kabisera ng Armenya simula noong 1918, sa pagkatatag ng Unang Republika ng Armenya, at ito ang ika-13 kabisera sa kasaysayan ng bansa.

## Mga sanggunian 
Kategorya:Armenia
Kategorya:Kabisera sa Asya
Baku

Ang **Baku** () ay ang kabisera at pinakamalaking lungsod ng bansang Azerbaijan at ito ang sentrong pampangasiwaan, pang-ekonomiya at pangkultura ng bansa. Ang populasyon ng lungsod ay humigit-kumulang sa 2.2 milyon; ang kalahatang populasyon ng Kalakhang Baku (lungsod at mga matataong karatig-pook nito) ay kulang-kulang na 3 milyon.


Kategorya:Kabisera sa Asya
Kategorya:Mga lungsod sa Aserbayan
Timbu

Ang **Thimphu** ay ang kabisera ng bansang Bhutan. Ang Thimphu ay matatagpuan sa sentro ng kanlurang Bhutan, ito at ang mga nakapalibot na libis ay bahagi ng dzongkhag Thimphu. Ang lungsod ay itinatag bilang ang kabisera noong 1955, at sa kalaunan ay ipinahayag ang kabisera ng Bhutan noong 1961 ng pangatlong Druk Gyalpo Jigme Dorji Wangchuck.

Kategorya:Kabisera sa Asya
Kategorya:Bhutan
Sofia

Ang **Sofia** ay ang kabisera ng bansang Bulgaria.

 
StGeorgeRotundaSofia.JPG|  
Sof.University~1935.jpg| 
Narsob3.jpg| 
 
NationalAssemblySquare.jpg| 

Kategorya:Mga pamayanan sa Bulgarya
Kategorya:Kabisera sa Europa
Sarajevo

Ang **Sarajevo** ( ) ay ang kabisera at pinakamalaking lungsod ng Bosnia at Herzegovina, na may populasyong 275,524 sa loob ng mga hangganang administratibo nito. Ang Sarajevo Canton, na kinabibilangan ng lungsod ng Sarajevo at mga kalapit na munisipalidad, ay may kabuuang populasyong 413,593. Dahil sa mahabang kasaysayan nito ng relihiyoso at kultural na pagkakaiba-iba, tinatawag minsan ang Sarajevo na "Jerusalem ng Europa" o "Jerusalem ng mga Balkan". Isa ito sa iilang pangunahing lungsod sa Europa na may moske, simbahan ng Katoliko, simbahan ng Silangang Ortodokso, at sinagoga sa iisang kalapit na pook. Dito rin matatagpuan ang unang institusyong tersiyarya ng dating Yugoslavia, isang Islamikong politekniko na ngayon ay bahagi ng Unibersidad ng Sarajevo.

Bagaman may ebidensiya ng paninirahan ng tao sa lugar mula pa noong panahong prehistoriko, ang makabagong lungsod ay umusbong noong ika-15 dantaon bilang isang muog ng mga Otomano nang palawakin ng Imperyong Otomano ang kanilang sakop sa Europa. Nakilala ang Sarajevo sa buong daigdig nang ilang ulit sa kasaysayan. Noong 1914, dito naganap ang pagpaslang kay Arkiduke Franz Ferdinand ng isang lokal na kasapi ng *Young Bosnia* (o Batang Bosnia) na si Gavrilo Princip, isang pangyayaring nagpasiklab sa Unang Digmaang Pandaigdig. Dahil dito, nagtapos ang pamumuno ng Austro-Unggriya sa Bosnia at nabuo ang multikultural na Kaharian ng Yugoslavia sa rehiyon ng mga Balkan. Pagkaraan ng Ikalawang Digmaang Pandaigdig, naging kabisera ito ng Komunistang Sosyalistang Republika ng Bosnia at Herzegovina sa loob ng Sosyalistang Pederatibong Republika ng Yugoslavia, na nagbunga ng mabilis na paglago ng populasyon at negosyo, at ng mga pamumuhunan sa imprastruktura at kaunlarang pang-ekonomiya.

Noong 1984, idinaos sa Sarajevo ang Palarong Olimpiko sa Taglamig ng 1984, na nagmarka ng panahon ng kasaganaan para sa lungsod. Subalit, pagsiklab ng mga Digmaang Yugoslav, dumanas ito ng pinakamahabang paglusob sa isang kabisera sa makabagong kasaysayanna tumagal ng 1,425 araw mula Abril 1992 hanggang Pebrero 1996 sa panahon ng Digmaang Bosniyano. Sa kabila ng pinsala, patuloy ang muling pagtatayo matapos ang digmaan, at ngayon ay ang Sarajevo ang pinakamabilis lumago sa Bosnia at Herzegovina. Ayon sa *Lonely Planet*, itinanghal ang Sarajevo bilang ika-43 pinakamahusay na lungsod sa mundo, at noong Disyembre 2009, inirekomenda itong isa sa sampung pinakamahusay na lungsod na bisitahin sa 2010.

Noong 2011, nominado ang Sarajevo bilang *European Capital of Culture* (Kabisera ng Kalinangan sa Europa) para sa 2014. Napili rin ito, kasama ang Istočno Sarajevo, upang magdaos ng *2019 European Youth Olympic Winter Festival* (Pistang Kabataang Olimpiko sa Taglamig ng Europa). Dagdag pa rito, noong Oktubre 2019, itinalaga ng UNESCO ang Sarajevo bilang isang *Creative City* (Lungsod na Malikhain dahil sa pagtatampok nito sa kultura bilang sentro ng mga estratehiya sa pag-unlad. Kabilang din ito sa labingwalong *Cities of Film* (Mga Lungsod ng pelikula sa buong mundo.

## Mga pananda 
## Mga sangguian 
Kategorya:Kabisera sa Europa
Santo Domingo, Republikang Dominikano

Ang **Santo Domingo** ( hango kay "Santo Domingo"), na minsan nakilala bilang  **Santo Domingo de Guzmán**, ay ang kabisera at ang pinakamalaking lungsod sa Republikang Dominikano at ang pinakamalaking kalakhan lugar sa Karibe ayon sa populasyon. Noong 2010, umabot ang kabuuang populasyon sa 2,908,607, kapag kabilang ang kalakhang lugar. May mga kaparehong hangganan ang lungsod sa Distrito Nacional ("D.N.", "Pambansang Distrito"), napapaligiran nito ang sarili ng tatlong sulok ng Lalawigan ng Santo Domingo.

Itinatag ng mga Kastila noong 1496, sa silangang pampang ng Ilog Ozama at nilpat ito pagkatapos ni Nicolás de Ovando noong 1502 sa kanlurang pampang ng ilog, ang lungsod ang pinakamatandang patuloy na nasasakupang panirahang Europeo sa mga Amerika, at ang unang luklukan sa pamunuang kolonyal ng Espanya sa Bagong Mundo. Sa Santo Domingo matatagpuan ang unang pamantasan, katedral, kastilyo, at muog sa Bagong Mundo. Idineklera ang Sonang Kolonyal ng lungsod bilang Pandaigdigang Pamanang Pook ng UNESCO. Tinawag ang Santo Domingo bilang **Ciudad Trujillo** (), mula 1936 hanggang 1961, na ipinangalan ng diktador ng Republikang Dominikano na si Rafael Trujillo sa kanyang sarili. Pagkatapos ng pataksil na pagpatay sa kanya, ibinalik ang orihinal na pangalan ng lungsod.

Sentro ang Santo Domingo ng kalinangan, politika, komersyo, pananalapi at industriya ng Republikang Dominikano, na may mga mahahalagang industriya ng bansa na narito sa lungsod na ito. Nagsisilbi din ang Santo Domingo bilang pangunahing daungang-dagat ng bansa. Nasa bunganga ng Ilog Ozama ang daungan ng lungsod na tumatanggap ng malalaking sasakyang pandagat, at pinamamahalaan ng puwerto ang parehong madaming pasahero at pagkilos ng kargamento. Mataas ang temperatura sa buong taon, na may malamig na simoy sa panahon ng tag-niyebe.

## Mga sangguian
Kategorya:Kabisera sa Hilagang Amerika
Suva

Ang **Suva** () ay ang kabisera at ang pinakamalaking kalakhang lungsod ng Fiji. Matatagpuan ito sa timog-silangang baybayin ng pulo ng Viti Levu, sa Lalawigan ng Rewa, Gitnang Dibisyon.

Noong 1877, napagpasyahan na gawin ang Suva na kabisera ng Fiji, habang ang heograpiya ng dating pangunahing paninirahang Europeo sa Levuka sa pulo ng Ovalau, lalawigan ng Lomaiviti ay masyadong mahigpit. Ang administrasyon ng kolonya ay nalipat mula Levuka patungong Suva noong 1882.

Sang-ayon sa senso noong 2017, may populasyon ang lungsod ng Suva ng 93,970. Kabilang ang malayang suburbano, ang populasyon ng Kalakihang Suva na urbanong lugar ay 185,913 noong senso ng 2017. May kabuuang urbanong populasyon ang Suva, kasama ang mga nasa hangganang mga bayan ng Lami, Nasinu, at Nausori, ng tinatayang mga 330,000, mga isang-katlo ng populasyon ng buong bansa. Kilala din ang urbanong kompleks (hindi kabilang ang Lami) bilang koridor ng Suva-Nausori.

Ang Suva ay sentrong pampolitika, ekonomiko at pangkalinangan ng Fiji. Ito rin ang ekonomiko at pangkalinangang kapital ng Timog Pasipiko, na kinalalagyan ng pangunahing pang-rehiyon na punong tanggapan ng mga pangunahing korporasyon, gayon din ang mga ahensyang internasyunal at diplomatikong misyon sa rehiyon. Mayroon din ang lungsod ng lumalagong eksenang sining at pagtatanghal, na may isang lumalagong reputasyon bilang ang kabisera ng moda ng rehiyon.

## Mga sanggunian
Kategorya:Kabisera sa Oceania
Kategorya:Mga pamayanan sa Fiji
Tbilisi

Ang **Tbilisi** (), na dating kilala sa pangalang **Tiflis**, ay ang kabisera at pinakamalaking lungsod ng bansang Heorhiya. Matatagpuan ang lungsod sa pampang ng Ilog Kura (Mtkvari), kung saan may mahigit-kumulang 1.5 milyong katao ang naninirahan dito.

## Mga sanggunian
Kategorya:Kabisera sa Asya
Santiago de Chile

Ang **Santiago** (, ; ), kilala din bilang **Santiago de Chile**, ay ang kabisera at ang pinakamalaking lungsod ng Tsile, gayon din, isa sa mga pinakamalaking lungsod sa mga Amerika. Ito ang sentro ng pinakamataong rehiyon sa Tsile, ang Rehiyon ng Kalakhang Santiago, na may kabuuang populasyon na 8&nbsp;milyon, na kung saan nakatira ang higit sa 6&nbsp;milyon sa tuluy-tuloy na urbanong lugar ng lungsod. Nasa gitnang lambak ng bansa ang kabuuan ng lungsod. Karamihan ng lungsod ay nasa pagitan ng  sa ibabaw ng gitnang antas ng dagat.

Itinatag noong 1541 ng Kastilang mananakop na si Pedro de Valdivia, naging kabiserang lungsod ng Tsile ang Santiago simula pa noong panahon ng kolonya. May gitnang bayanan ang lungsod na may ika-19 na dantaon neoklasikong arkitektura at paikot-ikot na mga tabing-kalye, na tinutuldukan ng arteng deco, neogotiko, at ibang mga istilo. Nahubog ang tanawin ng lungsod ng Santiago ng ilang nag-iisang burol at mabilis na agos na Ilog Mapocho, na nilinyahan ng mga liwasan tulad ng Parque Forestal at Liwasang Balmaceda. Maaring makita ang Bulubunduking Andes mula sa karamihan ng mga punto ng lungsod. Malaki ang naiaambag ng bulubundukin na ito sa problema ng ulap-usok, partikular tuwing tag-niyebe, dahil sa kakulangan ng ulan. Napapaligiran ang panlabas na lugar ng lungsod ng mga ubasan at ang Santiago ay nasa isang oras sa parehong bulubundukin at Karagatang Pasipiko.

Ang Santiago ay pangkalinangan, pampolitika at pananalaping sentro ng Tsile at tahanan ito ng mga punong-himpilang pang-rehiyon ng maraming multinasyonal na mga korporasyon. Nasa Santiago ang mga ehekutibo at hudikatura ng Tsile, subalit nagpupulong ang karamihan ng Kongreso sa Valparaíso. Ipinangalan ang Santiago sa pigura sa Bibliya na si Santo Santiago. Magiging punong-abala ang Santiago sa mga Palarong Pan Amerikano ng 2023.
## Mga sanggunian
Kategorya:Kabisera sa Timog Amerika
Kategorya:Mga pamayanan sa Chile
Budapest

Ang **Budapest** ay ang kabisera ng bansang Unggarya. Ito ang may pinakamalaking populasyon sa bansa at may klimang *humid continental.*

Kategorya:Kabisera sa Europa
Kingston, Jamaica

Ang **Kingston** ay ang kabisera at pinakamalaking lungsod ng ng bansang Jamaica. Matatagpuan ito sa timog-silangang baybayin ng pulo. Nakaharap ito sa isang likas na daungan na pinoprotektahan ng Palisadoes, isang mahaba at makitid na buhanginang nagdurugtong sa bayan ng Port Royal at Paliparan ng Norman Manley sa iba pang bahagi ng pulo. Ang Kingston ang pinakamalaking lungsod sa labas ng Estados Unidos sa Americas na Ingles ang pangunahing wikang ginagamit.

Kategorya:Kabisera sa Hilagang Amerika
Nairobi

Ang **Nairobi** ay ang kabisera ng bansang Kenya.

## Mga sanggunian
Kategorya:Kabisera sa Aprika
Kategorya:Mga lungsod ng Kenya
Reikiavik

thumb|Kabayanan ng Reikiavik na tanaw mula sa *Hallgrímskirkja*.
Ang **Reikiavik** (Islandes at Inggles: *Reykjavík*) ay ang kabisera at pinakamalaking lungsod ng Islandia. Ang kinalalagyan nitong 64°08' pa-hilaga ay ang dahilan kaya ito ang pinaka-hilagang kabisera ng isang soberanong bansa. Matatagpuan ito sa timog-kanlurang Islandia, sa baybaying timog ng Faxafloi Bay. Sa populasyong 120,000 (at humigit sa 200,000 sa kalakhang Reikiavik), ito ang sentro ng mga gawaing pang-ekonomiya at pampamahalaan ng Islandia.

Ang Reikiavik ay pinaniniwalaan ng unang lugar na tinirahan na pangmatagalan sa Islandia, na sinasabing itinaguyod ni Ingólfur Arnarson noong bandang 870. Bago mag ika-18 siglo, walang mga estrukturang urbano sa kinatatayuan ng lungsod. Ang lungsod ay itinatag noong 1786 bilang opisyal na bayang pangkalakalan at unti-unting lumaki sa pagdaan ng mga dekada, at sa gayon ito ay naging sentrong panrehiyon, at sa kalaunan pambansa, ng mga gawaing pangnegosyo, pantao at pampamahalaan.

## Mga Kawing Panlabas
* Official website (sa wikang Islandes)
* Visit Reykjavík - sa Inggles
* Live webcam to *Reykjavíkurtjörn* 
* 

## Mga sanggunian 
Kategorya:Kabisera sa Europa
Kategorya:Iceland
Lungsod ng Kuwait

Ang **Lungsod ng Kuwait** ay ang kabisera at pinakamalaking lungsod ng Kuwait. Ito ay may populasyong 2.1 milyon sa metropolitan area. Ang Lungsod ng Kuwait ay ang sentrong pampulitika, pangkultura at pang-ekonomiya ng Kuwait. Ang Lungsod ng Kuwait ay itinuturing na isang pandaigdigang lungsod. Nagsisilbing pang-kalakalan at pang-transportasyon ng Lungsod ng Kuwait ang Kuwait International Airport, Mina Al-Shuwaik (Shuwaik Port), at Mina Al Ahmadi (Ahmadi Port).

Kategorya:Kabisera sa Asya
Puerto Principe

at Puerto Rico, circa 1639.]]

Ang **Port-au-Prince** (; ;  ) ay ang kabisera at pinakamalaking lungsod ng bansang Haiti. Tinatayang nasa 897,859 ang populasyon ng lungsod noong 2009, at ang kalakhang sakop (*aire métropolitaine*) nito ay tinatayang may populasyong 2,296,386.

## Mga sanggunian 
Kategorya:Kabisera sa Hilagang Amerika
Vilna

Ang **Vilna** o **Vilnius** (, tingnan din ang ibang mga pangalan) ay ang kabisera ng Lithuania at ang pinakamalaking lungsod nito, na may populasyon na 587,581 noong 2020. Tinataya naman ang populasyon ng gumaganang urbanong lugar ng Vilna, na sumasakop sa labas ng hangganan ng lungsod, sa 700,275 noong 2018, habang sang-ayon sa panteritoryong pondo sa segurong pangkalusugan ng Vilna, mayroong 729,923 permanenteng naninirahan noong May 2020 sa pinagsamang lungsod ng Vilna at mga munisipalidad ng distrito ng Vilna. Nasa timog-silangan ng at ikalawang pinakamalaking lungsod sa mga estadong Baltiko ang Vilna. Ito ang luklukan ng pambansang pamahalaan at ng Distritong Munisipalidad ng Vilna.

Sang-ayon sa pag-aaral ng GaWC, nauuri ang Vila bilang isang pandaidigang lungsod na Gamma, at nakilala sa arkitektura nito sa Lumang Bayan, na idineklara na isang Pandaigdigang Pamanang Pook ng UNESCO noong 1994. Bago ang Ikalawang Digmaang Pandaigdig, isa ang Vilna sa may pinakamalaking sentrong Hudyo sa Europa. Nagdulot ang impluwensiya Hudyo sa pagkakaroon ng palayaw nito na "ang Jerusalem ng Lithuania". Tinawag ito ni Napoleon bilang "ang Jerusalem ng Norte" nang dumaan siya noong 1812. Noong 2009, ang Vilna ay naging Kabisera ng Kultura sa Europa, kasama ang Linz, Austrya.

## Etimolohiya at ibang mga pangalan
Nagmula ang pangalan ng lungsod mula sa Ilog Vilnia, na mula sa Litwanong salita para sa *mumunting alon*. Nagkaroon ng maraming paghahango ang pagbaybay ng pangalan ng lungsod sa iba't ibang wika sa kasaysayan: minsan naging karaniwan ang katawagang *Vilna* sa Ingles. Kabilang sa kapansin-pansing mga di-Litwanong pangalan ng lungsod ang mga sumusunod: ,  (*Vilnya*), , ,  (*Vilno*), at  (*Vilne*). Ang pangalang Ruso noong panahon ng Imperyong Ruso ay Вильна (*Vilna*), bagaman ginagamit na ngayon ang Вильнюс (*Vilnyus*). Ginagamit din ang *Wilno*, *Wilna* at *Vilna* sa mga lumang wikang Ingles, Aleman, Pranses at Italyanong mga paglalathala nang naging isa sa mga kabisera ang lungsod ng Komenwelt ng Polako-Litwano at naging mahalagang lungsod sa Ikalawang Republikang Polako. Ginagamit pa rin ang katawagang *Vilna* sa Pinlandes, Portuges, Kastila, at Ebreo. Habang ginagamit pa rin ang *Wilna* sa Aleman kasama ang *Vilnius*.

## Mga sanggunian
Kategorya:Lithuania
Kategorya:Kabisera sa Europa
Rabat

Ang **Rabat** (pagbigkas: / ra·bát /; Arabo: الرباط, *ar-Ribaaṭ*, literal na "Fortified Place"; Berber: ⴻⵔⵔⴱⴰⵟ, *Errbaṭ*; Moroccan Arabic: ارّباط, *Errbaṭ*) ay ang kabisera at ikalawang pinakamalaking lungsod ng bansang Morocco na may populasyon na tinatayang 620,000 (2004) at kalakhang populasyon na higit sa 1.2 milyon. Ito rin ang kabisera ng pampangasiwaang rehiyon ng Rabat-Salé-Zemmour-Zaer. 

Matatagpuan ang lungsod sa may Karagatang Atlantiko sa may bunganga ng ilog Bou Regreg. Sa kabilâng pampang nito ay ang Salé, ang pangunahing tirahan 
Ang Rabat, Temara, at Salé ay bumubuo ng kalungsuran ng higit sa 1.8 milyong katao. Dahil sa suliranin nito sa banlik, nabawasan ang kahalagahan nito bilang isang pantalan; ngunit nananatili pa rin sa  sa Rabat at Salé ang mga mahalagang industriya ng tela, konstruksiyon at food processing. Dagdag pa rito, ang turismo at mga pasuguan sa Morocco nagpapanatili sa Rabat upang maging isa sa pinakamahalagang lungsod sa bansa.

## Sanggunian 
Kategorya:Kabisera sa Aprika
Kategorya:Mga lungsod sa Morocco
Managua

Ang **Managua** () ay ang kabisera at ang pinakamalaking lungsod ng Nicaragua, at sentro ng isang departamentong may parehong pangalan din. Matatagpuan sa timog-kanlurang baybayin ng Lawa ng Managua at sa loob ng Departamento ng Managua, tinatayang nasa 1,042,641 ang populasyon nito noong 2016 sa loob ng administratibong hangganan ng lungsod at isang populasyon na 1,401,687

Dinideklera ang lungsod bilang pambansang kabisera noong 1852. Noong nakaraan, nagpapalit-palit ang kabisera sa pagitan ng mga lungsod ng León at Granada.

## Etimolohiya
May dalawang posibleng pinagmulan ng pangalang "Managua". Maaring nagmula ito sa katawagang *Mana-ahuac*, na sa katutubong wikang Nahuatl ay sinasalin bilang "katabi sa tubig" o ang lugar na "pinapaligiran ng tubig." Tinatawag ang mga residente ng lungsod bilang *managuas*, *managüenses*, o *capitalinos*.
## Mga sanggunian
Kategorya:Kabisera sa Hilagang Amerika
Lungsod ng Panama

Ang **Lungsod ng Panama** (; ), payak na kilala bilang **Panama** (o **Panamá** sa Kastila), ay ang kabisera at ang pinakamalaking lungsod ng Panama. Mayroon itong urbanong populasyon na 880,691,

Naitatag ang lungsod noong 15 Agosto 1519, ng mananakop na Kastila na si Pedro Arias Dávila. Isang panimula ang lungsod sa mga susunod na mga pandadayuhan na sinakop ang Imperyong Inka sa Peru. Ito ang pansamantalang hintuan ng isa sa mga pinakamahalagang ruta ng kalakalan sa lupalop ng Amerika, na nagresulta sa pagkakatatag ng Nombre de Dios at Portobelo, kung saan dumadaan ang karamihan ng mga ginto at pilak na minina ng Espanya mula sa mga Amerika.

Noong 28 Enero 1671, nawasak ang orihinal na lungsod ng isang sunog nang nandambong at sinunog ito ng pribadong manlalayag na si Henry Morgan. Pormal na muling itinatag ang lungsod pagkaraan ng dalawang taon noong 21 Enero 1673, sa isang tangway na matatagpuan  mula sa orihinal na paninirahah. Mababakas pa rin ang mga guho ng orihinal na nawasak na lungsod, na isa na ngayong sikat na atraksyong panturista, at regular na binibisita ng mga paglalakbay ng paaralan.

## Mga sanggunian
Panama, Lungsod ng
Lungsod ng Guatemala

Ang **Lungsod ng Guwatemala** ay ang kabisera ng bansang Guwatemala.

## Sanggunian 

----

Guatemala, Lungsod ng
Podgorica

right|thumb|Moske ng Podgorica
Ang **Podgorica** (Montenegrin: *Подгорица*) (dating: **Titograd**) ay ang kabisera ng bansang Montenegro.

Kategorya:Kabisera sa Europa
Pretoria

Ang **Pretoria** ay ang kabisera ng bansang Timog Aprika.

## Mga sanggunian

----

Kategorya:Kabisera sa Aprika
Kategorya:Mga lungsod sa Timog Aprika